Johannes Zwijsen

Johannes ZwijsenTamén mencionado como Zwysen., nado o 28 de agosto de 1794 en Kerkdriel e finado o 16 de outubro de 1877 en 's-Hertogenbosch, foi un eclesiástico católico latino neerlandés, arcebispo de Utrecht entre 1853 e 1868 e bispo de 's-Hertogenbosch entre 1868 e 1877.

 Traxectoria 
Naceu o 28 de agosto de 1794 en Kerkdriel. O 19 de xaneiro de 1817 foi ordenado diácono, e o 20 de decembro do mesmo ano o arcebispo François-Antoine de Méan de Beaurieux ordenouno sacerdote.

O 14 de xaneiro de 1842 foi nomeado vigairo apostólico coadxutor de 's-Hertogenbosch e bispo titular de Geras. O 17 de abril de 1842 foi consagrado bispo por Cornelius Ludovicus de Wijkerslooth, e tivo como co-consagradores a Joannes Paredis e a Johann Theodor Laurent. Sucedeu a Henricus den Dubbelden como vigairo apostólico o 13 de outubro de 1851.

O 4 de marzo de 1853 foi nomeado arcebispo de Utrecht, permanecendo ao mesmo tempo como administrador apostólico de 's-Hertogenbosch. 

O 4 de febreiro de 1868 foi nomeado bispo de 's-Hertogenbosch, renunciando ao mesmo tempo como arcebispo de Utrecht. Finou no cargo o 16 de outubro de 1877.

 Notas 

Categoría:Nados en 1794
Categoría:Nados en Güeldres
Categoría:Bispos católicos dos Países Baixos
Categoría:Bispos da Igrexa católica latina
Categoría:Bispos católicos do século XIX
Categoría:Finados en 1877